Oto Sverdrups
Oto Neimans Knofs Sverdrups (norvēģu: Otto Neumann Knoph Sverdrup; dzimis 1854. gada 31. oktobrī Bindālē, miris 1930. gada 26. novembrī Sannvikā) bija norvēģu polārpētnieks un jūrasbraucējs. Kopā ar Fritjofu Nansenu un Roaldu Amundsenu tiek uzskatīts par vienu no trijiem izcilākajiem «Zelta gadsimta» norvēģu polārpētniekiem. Devis lielu ieguldījumu Kanādas Arktiskā arhipelāga izpētē.